**ОЦЕНКА НА ВЪЗДЕЙСТВИЕТО**

**Институция:**

**ОБЩИНА ПЛОВДИВ**

**Нормативен акт: НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ и Наредба на ОбС Пловдив за началния размер на наемните цени за имоти – общинска собственост, Приложение №2 и №4.**

**Дата: 21 Февруари 2022 г.**

**Контакт за въпроси: Димитрина Шалапатова Телефон: 032 / 656 436**

**Ангел Ангелов – телефон 032 656 414 (за Наредба на ОбС Пловдив за началния размер на наемните цени за имоти – общинска собственост, Приложение №2 и №4)**

**ЧАСТИЧНА ОЦЕНКА НА ВЪЗДЕЙСТВИЕТО**

**Институция:** Община Пловдив

**Нормативен акт:** Наредба за изменение и допълнение на Наредба за определянето и администрираните на местните такси и цени на услуги на територията на община Пловдив, в частта на актуализация на обхвата на зоните, съобразно които се определя размера на таксата за ползване на терени – общинска собственост на територията на община Пловдив, регламентиран в Приложение № 1 и промяна на размера на местни такси по Приложение № 2 от Наредбата, както и Наредба на ОбС Пловдив за началния размер на наемните цени за имоти – общинска собственост, Приложение №2 и №4.

**Контакт за въпроси:** d\_shalapatova@plovdiv.bg **Телефон:** 032/ 656 436

 a\_angelov@plovdiv.bg 032/656 414

**І. Дефиниране на проблема:**

 Предложенията в проекта на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив, свързани с промяна на размера на някои местни такси, са в резултат на финансов анализ, извършен на база счетоводни данни към 31.12.2021 г., показващ значителен превес на извършваните от общинската администрация разходи над получаваните приходи от такси за ползване на тротоари, площади, улични платна и терени с друго предназначение, които са общинска собственост. При определяне размера на таксите съгласно чл. 7, ал 1, в съответствие с принципите, посочени в чл. 8 от ЗМДТ, значимостта е отдадена именно на разходите по предоставяне на услугата. Това обстоятелство налага да бъде извършена корекция на размера на таксите, определени в Наредба за определянето и администрирането на местните такси и цени на услуги на територията на община Пловдив в рамките на осъществяваните разходи.

 Таксите са възмездена форма на потребление на някои публични услуги. Въвеждането им се обосновава с необходимостта някои делими публични услуги, които се ползват неравномерно от населението, да бъдат частично или напълно заплатени от техните ползватели. Търси се начин за по-справедливо формиране на стойността на таксите, които общината събира при предоставяне на услугата ползване на място общинска собственост за поставяне на преместваеми обекти и рекламно-информационни елементи по смисъла на чл. 56 и чл. 57 от Закона за устройство на територията /ЗУТ/.

 При определянето на размера на таксите са взети предвид вида и обема на извършваните дейности от общинската администрация, както и времето, необходимо за това. Прилаган е диференциран подход спрямо различните видове услуги, тяхното потребление и формирането на съответните разходи.

 С предложеното изменение се цели постигане на по-голяма справедливост при регулацията на обществените отношения от местен порядък относно ползването на някои публични услуги, като се регламентира, че местните такси се определят въз основа на необходимите материално-технически и административни разходи по предоставяне на услугата и при спазване на установените в чл. 8, ал. 1 от Закона за местните данъци и такси (ЗМДТ) принципи. Предлаганите стойности на местни такси целят гарантиране поставянето на заинтересованите страни в равноправни условия по отношение на правото им на ползване на общинската собственост.

 Текстът на чл.12, ал.1 на Наредба на ОбС Пловдив за определянето и администрирането на местните такси и цени на услуги на територията на община Пловдив изрично регламентира, че „Промяната на размера на местните такси, цените на услугите и определянето на цени на нови услуги се извършва с Решение на Общински съвет – Пловдив.”

Съгласно текстовете на чл. 72-80 от Закона за местните данъци и такси (ЗМДТ), уреждащи режим за заплащане на такса за ползване на тротоари, площади, улични платна, места, върху които са организирани пазари (открити и покрити) , тържища, панаири, както и терени с друго предназначение, които са общинска собственост, Общинският съвет има законово основание да определя зоните, в които се намират терените, посочени в чл. 72 от ЗМДТ.

В аспект на горното се предлага актуализация на обхвата на зоните, съобразно които се определя размера на таксата за ползване на терени – общинска собственост на територията на община Пловдив, регламентиран в Приложение № 1 към Наредбата, а именно промяна на обхвата на зоните – ЦЕНТРАЛНА ТЪРГОВСКА ЧАСТ (ЦТЧ) и ЗОНА I и ЗОНА II. Мотивът е да се избегне приоритизиране само една зона – Централна търговска част, а да се обхване обособяването на т.н. „зони за въздействие“, представляващи обособена градска територия с потенциал за икономическо развитие, с концентрация на функции с публичен характер с висока обществена значимост – административни и други обществени сгради, активни пешеходни зони, места за спорт и отдих с общоградско значение. Отчита се равномерно и устойчиво развитие на градската среда чрез намеса за постигане на баланс и изравняване на стандарта между централните и периферните територии на града. Наблюдава се тенденция на значително завишаване интереса за ползване на терени-общинска собственост, попадащи в гореописаните зони, където има значителен клиентопоток.

Гореописаните изменение налагат и актуализация на Приложение №2 и Приложение №4 от Наредбата на ОбС Пловдив за началния размер на наемните цени за имоти – общинска собственост.

**II. Цели:**

 Целта на приемане на настоящите промени се обосновава с необходимостта някои делими публични услуги, които се ползват неравномерно от населението, да бъдат частично или напълно заплатени от техните ползватели, с оглед спазване на принципите на Закона за местните данъци и такси при определяне размера на местните такси, а също така и постигане на по-справедлив начин при определяне размера на местните такси по предоставянето на услугата ползване на място общинска собственост за поставяне на преместваеми обекти по смисъла на чл. 56 и чл. 57 от ЗУТ, оптимизиране на работата на общинските структури чрез прецизиране на услугите, предоставяни от община Пловдив на физически и юридически лица, с цел задоволяване на обществените потребности.

**III. Идентифициране на заинтересованите страни:**

Преки заинтересовани страни:

1. Община Пловдив, районните администрации и общинските звена.
2. Физически и юридически лица, ползващи общинско място за поставяне на преместваеми обекти по чл. 56 и чл. 57 от ЗУТ.
3. Физически и юридически лица, ползващи под наем терени – общинска собственост.

Косвени заинтересовани страни:

Физически и юридически лица, в качеството им на заинтересовани страни в отделните случаи (като засегнати и участници в обществените консултации).

**IV. Варианти на действие:**

Вариант за действие 1 „Без намеса“:

При този вариант ще продължи да се наблюдава:

- значителен превес на извършваните от общинската администрация разходи над получаваните приходи от такси за ползване на тротоари, площади, улични платна и терени с друго предназначение, както и приходи от наем на терени, които са общинска собственост;

- липса на баланс между направените разходи от община Пловдив по предоставянето на услугата и хармонизиране на градската среда на територията на общината;

- нарушаване на принципите, установени в чл. 8 от ЗМДТ.

Вариант за действие 2 „Приемане на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив“:

При този вариант ще бъдат осигурени:

- определяне на таксите в съответствие с принципите, посочени в чл. 8 от ЗМДТ, а именно

1. по-пълно възстановяване на направените разходи от община Пловдив по предоставянето на услугата;

2. създаване на условия за разширяване на предлаганите услуги и повишаване на тяхното качество;

3. постигане на по-голяма справедливост при определяне и заплащане на местните такси.

4. постигане на по-голяма справедливост при определяне и заплащане на наем за терени – общинска собственост.

**V. Разходи:**

Вариант за действие 1 „Без намеса“:

Разходите за заинтересованите страни са следните:

1. Община Пловдив, районните администрации и общинските звена - няма индикации за допълнителни разходи.

2. Физически и юридически лица, в качеството им на заинтересовани страни, ползващи услугите, предоставяни от община Пловдив – нямат допълнителни разходи.

3. Физически и юридически лица, в качеството им на заинтересовани страни, ползващи наем на общински терени – нямат допълнителни разходи.

Вариант за действие 2 „Приемане на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив“:

Разходите за заинтересованите страни са следните:

1. ***Община Пловдив, районни администрации и общински звена***:

Разходи за община Пловдив няма да настъпят при Вариант 2 „Приемане на наредбата“.

1. ***Физически и юридически лица, в качеството им на заинтересовани страни, ползващи услугите, предоставяни от община Пловдив***:

 Тази заинтересована група ще реализират по-големи разходи, тъй като са потребители на услугите, но следва да се има предвид, че таксите са възмездена форма на потребление на някои публични услуги. Въвеждането им се обосновава с необходимостта някои делими публични услуги, които се ползват неравномерно от населението, да бъдат частично или напълно заплатени от техните ползватели и това е задължителен принцип по Закона за местните данъци и такси за постигане на по-голяма справедливост при заплащане на местните такси.

**VI. Ползи:**

Вариант за действие 1 „Без намеса“:

Ползите за заинтересованите страни са следните:

1. ***Община Пловдив, районни администрации и общински звена***:

 Няма да реализират ползи при Вариант 1 „Без намеса“, тъй като са длъжни да спазват установените в чл. 8, ал. 1 от ЗМДТ принципи.

***2.******Физически и юридически лица, ползващи общинско място за поставяне на преместваем обект по чл. 56 и/или чл. 57 от ЗУТ, както и наем на общински терени:***

 За тази заинтересована страна ще остане в сила таксата за ползване на място общинска собственост за поставяне на преместваем обект по чл. 56 или по чл. 57 от ЗУТ в действащия вариант, което ще доведе до нарушаване на принципите, визирани в чл. 8, ал. 1 от ЗМДТ. Също така ще останат в сила и наемите за терени – общинска собственост.

Вариант за действие 2 „Приемане на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив“:

Ползите за заинтересованите страни са следните:

Очаквани резултати са урегулиране на обществените отношения от местен порядък относно ползването на някои публични услуги, като се регламентира, че местните такси се определят въз основа на необходимите материално-технически и административни разходи по предоставяне на услугата и при спазване на установените в чл. 8, ал. 1 от ЗМДТ принципи и постъпване на съответните приходи в общинския бюджет. Община Пловдив, районните администрации и общинските звена ще използват нормоустановените правила, по които да извършат определяне на таксите, цените на услугите които предоставят. Таксата се заплаща от физическите и юридическите лица, ползватели на услугата, в зависимост от зоната, в която се намират терените.

**VII. Потенциални рискове:**

 Не са идентифицирани конкретни рискове при реализирането на Вариант 2 „Приемане на наредбата”.

**VIII. Административната тежест:**

o Ще се повиши

o Ще се намали

х Няма ефект

Идентифицирани са единствено административни разходи по изготвяне и прилагане на акта, което е част от предвиденото в длъжностните характеристики на ангажираните служители и от правоимащите органи. С проекта на наредбата не се създават нови регулаторни режими, както и не се засягат съществуващи такива.

**IX. Създават се нови регистри:**

С проекта не се създава нов регистър. Използва се внедрената система „Отчитане на някои собствени приходи на община Пловдив.“

**X. Въздействие върху микро, малки и средни предприятия (МСП):**

o Актът засяга пряко МСП

o Актът не засяга МСП

х Няма ефект

**XI. Проектът на нормативен акт изисква цялостна оценка на въздействието:**

o Да

х Не

**XII. Обществени консултации:**

Проектът на наредбата е публикуван на 21.02.2022 г. в интернет за обществени консултации за 30 дни на официалната страница на община Пловдив, раздел – Проекти на нормативни актове.

Заинтересованите страни могат да представят становища в срок до 22.03.2022 година на посочения електронен адрес. Справка за постъпилите становища ще бъде публикувана на официалната страница на община Пловдив, раздел Проекти на нормативни актове.

**XIII. Подпис на отговорното лице :**

**Телефон:** 032/ 656 436 032//656 414

**Ел. поща:** d\_shalapatova@plovdiv.bg

 a\_angelov@plovdiv.bg